ที่ มท 0810.4/ ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

พฤศจิกายน 2562

เรื่อง เร่งรัดตรวจสอบสภาพพนังกั้นน้ำ ฝายชะลอน้ำ หรือคันกั้นน้ำที่ชำรุดทรุดโทรมเพื่อดำเนินการปรับปรุงเรื่อง ซ่อมแซมให้อยู่ในสภาพปกติและพร้อมใช้งานโดยเร็ว

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0211.2/ว 6274

สิ่งที่ส่งมาด้วย ลงวันที่ 18 ตุลาคม 2562 จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า ในคราวประชุมคณะรัฐมนตรี เมื่อวันที่ 1 ตุลาคม 2562 นายกรัฐมนตรีมีข้อสั่งการที่เกี่ยวข้องกับกรมส่งเสริมการปกครองท้องถิ่น ด้านการบริหารราชการแผ่นดินและอื่น ๆ ประเด็นการเร่งตรวจสอบสภาพพนังกั้นน้ำ ฝายชะลอน้ำ หรือคันกั้นน้ำที่ชำรุดทรุดโทรม เพื่อดำเนินการปรับปรุงซ่อมแซมให้อยู่ในสภาพปกติและพร้อมใช้งานโดยเร็ว โดยให้สำนักงานทรัพยากรน้ำแห่งชาติเป็นหน่วยงานหลักร่วมกับหน่วยงานที่เกี่ยวข้อง เร่งตรวจสอบพนังกั้นน้ำ ฝายชะลอน้ำ หรือคันกั้นน้ำดังกล่าว ทั้งนี้ ให้พิจารณาดำเนินการให้ครอบคลุมถึงกรณีพนังกั้นน้ำ ฝายชะลอน้ำ หรือคันกั้นน้ำที่เป็นดินซึ่งชำรุดเสียหายซ้ำซากจากเหตุอุทกภัย และสมควรเปลี่ยนแปลงรูปแบบและวัสดุ  
การก่อสร้างให้มั่นคงถาวรกว่าเดิม รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่นพิจารณาแล้ว เพื่อให้เป็นไปตามข้อสั่งการของนายกรัฐมนตรี จึงขอให้จังหวัดแจ้งองค์กรปกครองส่วนท้องถิ่นในพื้นที่เร่งตรวจสอบสภาพพนังกั้นน้ำ ฝายชะลอน้ำ หรือคันกั้นน้ำที่อยู่ในความรับผิดชอบ เพื่อดำเนินการปรับปรุงซ่อมแซมให้อยู่ในสภาพปกติและพร้อมใช้งานโดยเร็ว   
โดยให้พิจารณาดำเนินการให้ครอบคลุมถึงกรณีพนังกั้นน้ำ ฝายชะลอน้ำ หรือคันกั้นน้ำที่เป็นดินซึ่งชำรุดเสียหายซ้ำซากจากเหตุอุทกภัย และสมควรเปลี่ยนแปลงรูปแบบและวัสดุการก่อสร้างให้มั่นคงถาวรกว่าเดิม ทั้งนี้ ขอให้จังหวัดกำกับดูแลและติดตามผลการดำเนินการดังกล่าวให้เป็นไปด้วยความเรียบร้อย ตลอดจนประสานขอความร่วมมือหน่วยงานที่เกี่ยวข้องในการสนับสนุนการดำเนินการดังกล่าว

จึงเรียนมาเพื่อโปรดพิจารณา

ขอแสดงความนับถือ

( ชื่อเต็ม )

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

รอง อสถ. ......................

ผอ.กพส. .......................

ผอ.กง.พค. .....................

หน.ก./หน.ฝ. .................

จนท. .............................

โทร. 0 2241 9000 ต่อ 4116 โทรสาร ๐ ๒241 6931

ผู้ประสานงาน นายประเสริฐ รวยป้อม 08 1753 1060